Valke-hoof in Gauteng kry kennisgewing van skorsing - Maroela Media
Paul Ramaloko, woordvoerder van die Valke, het gesê Sibiya het die kennisgewing ontvang maar is nog nie geskors nie. "Die kennisgewing is vir sewe dae geldig en genl.maj. Sibiya het die proses verwelkom aangesien hy sy naam in ere wil herstel."
Ramaloko het gesê die kennisgewing is uitgereik te midde van 'n ondersoek wat steeds aan die gang is. Hy kon nie onmiddellik die rede verskaf oor hoekom die kennisgewing uitgereik is nie. Sibiya het sewe dae om aan te voer hoekom hy nie geskors moet word nie.
Sibiya is egter nie die enigste senior Valke-lid wat skorsing in die gesig staar nie. Anwa Dramat, hoof van die Valke, is op 23 Desember geskors hangende 'n ondersoek rakende sy beweerde betrokkenheid by die onwettige uitlewering van Zimbabwiërs in 2010.
Dianne Kohler-Barnard, DA-LP, het gesê haar party glo dat Dramat se skorsing verband hou met Nkandla. Ramaloko het egter die bewering ontken.
Johan Nortje, Dramat se regsverteenwoordiger, het tydens 'n onderhoud op Radio 702 genoem dat Nkandla moontlik die rede is agter Dramat se skorsing.
Dramat se regsverteenwoordiger het Nathi Nhleko, minister van polisie, tot 5 Januarie tyd gegee om sy skorsing op te hef.
Klik hier vir vorige berigte oor die Valke.
In elk geval, lé die Valke beslag op onwettig goedere, en dan steel die polisie wat dit moet oppas dit weer.
Waar is al die sigarette wat tussen Skilpadshek grenspos en Zeerus al deur die Valke op belslag gelé is.???